আন্তর্জাতিক ক্রিকেট থেকে অবসর নিলেন উসমান খোয়াজা!

ওয়েব ডেস্ক : ৩৯ বছর বয়সে আন্তর্জাতিক ক্রিকেট (International cricket) থেকে অবসর নিলেন উসমান খোয়াজা (Usman Khawaja)। অবসরের আগে বাহাতি অজি তারকা ব্যাটারকে গার্ড অফ অনার দেন বেন স্টোকসরা। তবে বিদায়ী টেস্টে ব্যর্থ হলেন তিনি। মাত্র ৬ রান করে প্যাবিলিয়নে ফিরে যান খোয়াজা।

মূলত, বছরের শুরুতেই খোয়াজা জানিয়েছিলেন, সিডনি টেস্ট খেলেই তিনি অবসর নেবেন। কারণ এই সিডনি গ্রাউন্ড (Sydney) থেকে নিজের ক্রিকেট কেরিয়ার শুরু করেছিলেন উসমান খোয়াজা। বৃহস্পতিবার স্টিভ স্মিথ আউট হওয়ার পরেই মাঠে নামেন তিনি। সেই সময় তাঁকে গার্ড অফ অনার দেওয়া হয় ইংরেজ ক্রিকেটারদের তরফে।

আরও খবর : নাবালিকা অ্যাথলিটকে যৌন হেনস্থা! বরখাস্ত জাতীয় স্তরের কোচ

তবে বিদায়ী ম্যাচে রান করতে ব্যর্থ হলেন খোয়াজা(Usman Khawaja)। আউট হন মাত্র ৬ রান করে। শেষবারের মতো মাঠ ছাড়ার আগে প্রিয় ক্রিকেট গ্রাউন্ডকে মাথা নীচু করে সম্মান জানিয়ে প্যাবিলিয়নে ফিরে যান তিনি। সেই সময় স্ত্রী রেচেলকেও কাঁদতে দেখা যায়। বিদায় জানানোর পর খোয়াজা বলেন, ‘এটা আমার কাছে অনেক অর্থবহ। এটা অনেক কঠোর পরিশ্রম এবং দীর্ঘ সময়। এটা অদ্ভুত, ক্রিকেট সত্যিই দুর্দান্ত খেলা। আমি আজ সকালে র‍্যাচকে (তার স্ত্রী র‍্যাচেল) বলেছিলাম। সে আমাকে শুধু এটা উপভোগ করতে বলেছে। আমি শুধু জিততে চেয়েছিলাম। আমি অ্যাশেজ শেষ করতে চেয়েছিলাম জয় দিয়ে। এর চেয়ে বেশি কিছু চাইতে পারতাম না। যদিও আমি মাঠে গিয়ে রান করতে এবং জয়ের ধারায় পৌঁছাতে চেয়েছিলাম। তবুও এই শেষ জয়ের জন্য এবং সতীর্থদের সঙ্গে এটি উদযাপন করার জন্য আমি কৃতজ্ঞ।”

প্রসঙ্গত, কয়েকদিন আগেই আন্তর্জাতিক ক্রিকেট থেকে অবসরের কথা ঘোষণা করেছিলেন খোয়াজা (Usman Khawaja)। কিন্তু তাতে ক্ষোভের সুর শোনা গিয়েছিল। তিনিও জাতিবিদ্বেষের শিকার হয়েছিলেন বলেও জানিয়েছিলেন। কিন্তু অস্ট্রেলিয়ার অন্য কোনও ক্রিকেটারের সঙ্গে এমন ব্যবহার করা হয়না বলে জানিয়েছিলেন তিনি। তার পরেই এদিন আন্টর্জাতিক ক্রিকেট থেকে অবসরের কথা ঘোষণা করলেন উসমান খোয়াজা।